**RĪKOJUMS**

Rīgā

|  |  |  |
| --- | --- | --- |
| Datums skatāms laika zīmogā | Nr. | 1-2e/21/181 |

**Par Jaunatnes politikas valsts programmu 2021.-2023. gadam**

Pamatojoties uz Jaunatnes likuma 3.panta ceturto daļu, apstiprinu Jaunatnes politikas valsts programmu 2021.-2023.gadam.

Pielikumā:

1. Jaunatnes politikas valsts programma 2021.-2023.gadam – uz 22 lapām.
2. Jaunatnes politikas valsts programmas 2021. - 2023.g. ietekmes novērtējums uz valsts un pašvaldību budžetu.

Ministrs Ilga Šuplinska

Sadale: 1 – lietā

1-FD

1-PIAD

1-JSPA

1-VISC

Agnese Lorence 67047906

Agnese.Lorence@izm.gov.lv

1. Pielikums

Izglītības un zinātnes ministrijas

(datums skatāms laika zīmogā) rīkojumam Nr. 1-2e/21/181

**JAUNATNES POLITIKAS VALSTS PROGRAMMA 2021. – 2023. GADAM** (Stājas spēkā 01.01.2021.)

Jaunatnes politikas valsts programma 2021. – 2023. gadam (turpmāk – Programma) ir izstrādāta, lai nodrošinātu efektīvu un koordinētu jaunatnes politikas īstenošanu Latvijā un nodrošinātu ilgtermiņa un vidēja termiņa attīstības plānošanas dokumentos noteikto uzdevumu īstenošanu un rezultatīvo rādītāju sasniegšanu jaunatnes jomā.

Programmā iekļautie pasākumi ir izvirzīti, ievērojot Eiropas Savienības (turpmāk – ES) un valsts līmeņa attīstības plānošanas dokumentus, kas nosaka jaunatnes politikas nozares prioritātes. (Tabula Nr.1)

Programmas **mērķis** – ar informatīvu, metodisku un finansiālu valsts atbalstu nodrošināt darba ar jaunatni Latvijā koordināciju un attīstību, lai radītu labvēlīgu vidi jauniešu dzīves kvalitātes uzlabošanai un palīdzētu katram jaunietim uzsākt patstāvīgu dzīvi kā atbildīgam sabiedrības loceklim.

Programmā ietvertie pasākumi ir pakārtoti Jaunatnes politikas pamatnostādnēs 2021. – 2027. gadam definētajam mērķim, rīcības virzieniem un uzdevumiem, kā arī Bērnu, jaunatnes un ģimenes attīstības pamatnostādnēs 2021. – 2027. gadam definētajiem mērķiem.

Jaunatnes politikas pamatnostādnēs 2021. - 2027. gadam definētais mērķis ir radīt iespējas visu jauniešu attīstībai un labklājībai, stiprināt jauniešu iekļaušanos sabiedrībā un līdzdalību visās dzīvēs jomās, kā arī sekmēt kvalitatīvas un ilgtspējīgas darba ar jaunatni sistēmas izveidi valsts un pašvaldību līmenī.

Jaunatnes politikas pamatnostādnēs 2021. – 2027. gadam definēti rīcības virzieni:

1. rīcības virziens: Darba ar jaunatni kvalitatīvas un ilgtspējīgas sistēmas izveide un attīstība.
2. rīcības virziens: Plašākas un aktīvākas jauniešu līdzdalības veicināšana.
3. rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana.
4. rīcības virziens: Jauniešu ar ierobežotām iespējām iekļaušanas veicināšana.

Bērnu, jaunatnes un ģimenes attīstības pamatnostādnēs 2021. – 2027. gadam iekļauts apakšmērķis – stiprināt jauniešu emocionālo veselību. Līdz šim nepieredzētā situācija, izplatoties Covid-19 vīrusam, izraisīja virkni ierobežojumu, radīja ietekmi uz daudzām jauniešu dzīves jomām – izglītību, nodarbinātību un brīvā laika pavadīšanu, kā arī iespaidoja mentālo labsajūtu. Lai mazinātu Covid-19 pandēmijas sekas uz jauniešu psihoemocionālo veselību, Programmā ir iekļauti papildu pasākumi jauniešu psihoemocionālās veselības stiprināšanai 2021. gadā.

Programmā ietverti tie pasākumi, kuriem saskaņā ar likumu „Par valsts budžetu 2021.gadam” un saskaņā ar likumu "Par vidēja termiņa budžeta ietvaru 2021., 2022. un 2023. gadam" paredzēts finansējums budžeta programmā 21.00.00 „Jaunatnes politikas valsts programma” un apakšprogrammā 97.02.00 „Nozares vadības atbalsta pasākumi”, kā arī saskaņā ar 2021. gada 18. marta Ministru kabineta rīkojumu Nr.174 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” paredzēts finansējums programmā 99.00.00 „ Līdzekļu neparedzētiem gadījumiem izlietojums”, un saskaņā ar Ministru kabineta 2021. gada 28. aprīļa rīkojums Nr. 292 „Par Latvijas Atveseļošanas un noturības mehānisma plānu” finansējums tiks paredzēts atbilstošā programmā.

Programmas pasākumus īsteno Izglītības un zinātnes ministrija (turpmāk – IZM), Jaunatnes starptautisko programmu aģentūra (turpmāk – JSPA) un Valsts izglītības satura centrs (turpmāk – VISC).

Programmas finansējuma saņēmēji ir IZM, JSPA un VISC, kā arī atklātos projektu konkursos noteiktie projektu īstenotāji un pakalpojumu sniedzēji. Īstenojot Programmā noteiktos pasākumus, projektu vai pasākumu īstenotāji ievēro Publisko iepirkumu likumu, kā arī citus normatīvos aktus. Projektu konkursa “Atbalsts jaunatnes organizāciju darbībai un līdzdalības nodrošināšanai valsts un starptautiskajā jaunatnes politikā” nolikumā jāparedz, ka projektu izmaksu attiecināmības periods ir no 2021. gada 1. janvāra.

Programma ir izstrādāta, ievērojot šādus normatīvos aktus:

1) Jaunatnes likums;

2) Ministru kabineta 2008.gada 16.decembra noteikumi Nr.1047 „Jaunatnes lietu speciālistu apmācības kārtība”;

3) Ministru kabineta 2013.gada 5.novembra noteikumi Nr.1243 „Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”;

4) Ministru kabineta 2021. gada 18. marta rīkojums Nr. 174 (prot Nr. 28 35.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un informatīvais ziņojums “Par atbalstu jauniešiem *Covid-19* pandēmijas radīto seku mazināšanai”;

5) Ministru kabineta 2021. gada 28. aprīļa rīkojums Nr. 292 (prot. Nr. 36 27. §) „Par Latvijas Atveseļošanas un noturības mehānisma plānu”;

6) Ministru kabineta 2021. gada 27. maija rīkojums Nr. 349 (prot. Nr. 44 48. §) „Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžetu.”

***Tabula 1. ES un valsts līmeņa plānošanas dokumentu sasaiste ar Programmu***

|  |  |
| --- | --- |
| Plānošanas dokuments | Programmas sasaiste ar plānošanas dokumentu |
| **Eiropas Savienības Jaunatnes stratēģija 2019.–2027. gadam** | Stratēģijas mērķis ir risināt esošās un turpmākās problēmas, ar ko saskaras jaunieši visā Eiropā. Ir definētas trīs darbību jomas jaunatnes nozarē:   1. iesaistīšanās: jauniešu līdzdalības veicināšana demokrātiskajā dzīvē; 2. saiknes veidošana: savstarpējo attiecību un pieredzes apmaiņu izmantošana darbā ar jaunatni, veidojot visiem jauniešiem pieejamas iespējas piedalīties pieredzes apmaiņas, sadarbības, kultūras un sabiedriskos pasākumos Eiropas mērogā; 3. iespēju veicināšana: veicināt jauniešus uzņemties atbildību par savu dzīvi.   Programmas veidošanā ņemti vērā arī vienpadsmit Eiropas Jaunatnes mērķi: ES savienošana ar jaunatni, visu dzimumu līdztiesība, iekļaujošas sabiedrības, informācija un konstruktīvs dialogs, garīgā veselība un labklājība, atbalsts lauku jaunatnei, kvalitatīva nodarbinātība visiem, kvalitatīva mācīšanās, telpa un līdzdalība visiem, ilgtspējīga un zaļa Eiropa, jaunatnes organizācijas un Eiropas programmas. |
| **Ilgtermiņa konceptuālais dokuments „Latvijas izaugsmes modelis: cilvēks pirmajā vietā”** | Dokuments nosaka uz cilvēku centrētu Latvijas izaugsmes modeli. Galvenais izaugsmes resurss ir katra iedzīvotāja zināšanas un gudrība, to prasmīga izmantošana. Mērķis - ikviena cilvēka, tai skaitā jaunieša, dažādu dzīves kvalitātes aspektu paaugstināšana, kas sasniedzams, aktīvi izmantojot iedzīvotāju uzkrāto zināšanu potenciālu. |
| **Latvijas ilgtspējīgas attīstības stratēģija līdz 2030. gadam** | Latvijas ilgtspējīgas attīstības stratēģijā izdalītas četras jomas, kas veido pamatu Latvijas sabiedrības nākotnei: jaunrade, tolerance, sadarbība un līdzdalība:   1. jaunrade – spēja radīt jaunas idejas, rīcības formas vai arī sasaistīt esošās idejas, konceptus, metodes un rīcības jaunā veidā; 2. tolerance – visu veidu sociālās atstumtības un diskriminācijas mazināšana, ieskaitot ienākumu nevienlīdzību, vecuma un dzimuma diskrimināciju darba tirgū, etniskos aizspriedumus un lingvistiskās institucionālās barjeras; 3. sadarbība – horizontāla un vertikāla sadarbības veidošana starp institūcijām un iedzīvotājiem; 4. līdzdalība – katrs ir atbildīgs par savu rīcību. |
| **Latvijas Nacionālais attīstības plāns 2021. – 2027. gadam** | Programmā ietvertie uzdevumi ir pakārtoti trim Latvijas Nacionālajā attīstības plānā 2021.-2027. gadam ietvertām prioritātēm:   1. Prioritātes “Stipras ģimenes, veseli un aktīvi cilvēki”: 2. rīcības virziens “Sociālā iekļaušana” paredz darba ar jaunatni nozīmes un veidu paplašināšanu un stiprināšanu, lai veicinātu efektīvu pāreju no bērna uz pieaugušā statusu; 3. rīcības virziens “Psiholoģiskā un emocionālā labklājība” paredz vardarbības profilaksi, t.sk. mazinot mobingu jauniešu vidū, un savlaicīgu intervenci dažādās krīzes situācijās, stiprinot cilvēku psiholoģisko un emocionālo noturību un spēju rast labvēlīgu risinājumu. Šī rīcības virziena ietvaros arī paredzēta seksuālās un reproduktīvās veselības stiprināšana sabiedrībā un infekciju slimību izplatības risku mazināšanu, uzlabojot psiholoģisko un emocionālo veselību, kas ir ļoti aktuāli tieši jauniešu vecuma grupā. 4. Prioritātes “Zināšanas un prasmes personības un valsts izaugsmei” rīcības virziens “Iekļaujoša izglītības vide” paredz sociālās atstumtības riskam pakļauto bērnu un jauniešu (sociāli ekonomiskie riski, speciālās vajadzības, nelabvēlīgā situācijā nonākuši jaunieši, u. c. priekšlaicīgas mācību pamešanas riski) iesaistīšanu ārpus formālās izglītības (t.sk. interešu izglītības) pasākumos (t.sk. skolas vidē – kā vispārējā, tā profesionālajā izglītībā), preventīvus un pastāvīgus pasākumus visu veidu vardarbības mazināšanai izglītības iestādēs un atbalsta pasākumus bērniem un jauniešiem, pedagogiem, skolas personālam un ģimenēm. 5. Prioritātes “Vienota droša un atvērta sabiedrība” rīcības virziens “Saliedētība” ietver sabiedrības pašorganizēšanās, sadarbības un līdzdarbības prasmju un iespēju paplašināšanu, jo īpaši attīstot jauniešu pilsonisko izglītību, iedzīvotāju līdzdarbību nevalstiskajās organizācijās, arodbiedrībās un brīvprātīgajā darbā. |
| **Jaunatnes politikas pamatnostādnes 2021. – 2027. gadam** | Jaunatnes politikas pamatnostādnes ir galvenais valsts vidēja termiņa plānošanas dokuments jaunatnes jomā, kura mērķis ir jauniešu dzīves kvalitātes uzlabošana, panākot saskaņotas jaunatnes politikas īstenošanu un tās koordināciju visos līmeņos, identificējot prioritāros rīcības virzienus un politikas rezultātus. Visi Programmā iekļautie pasākumi ir pakārtoti šajās pamatnostādnēs definētajiem uzdevumiem. |
| **Bērnu, jaunatnes un ģimenes attīstības pamatnostādnes 2021.-2027. gadam un to īstenošanas plāns 2021.-2023.gadam** | Bērnu, jaunatnes un ģimenes attīstības pamatnostādnēs 2021.-2027. gadam ietverti pasākumi, kuru mērķis ir sekmēt bērnu un jauniešu drošību, psiholoģisko un emocionālo labklājību, vienlīdzīgas iespējas bērniem un jauniešiem, kā arī veicināt jauniešu attīstību, dzīves kvalitātes uzlabošanu un līdzdalības stiprināšanu.  Pasākumi sociālās riska grupas jauniešu iekļaušanai un jauniešiem ārpusģimenes aprūpē iekļauti Bērnu, jaunatnes un ģimenes attīstības pamatnostādņu īstenošanas plānā 2021. – 2023. gadam. |
| **Izglītības attīstības pamatnostādnes 2021.-2027. gadam** | Izglītības attīstības pamatnostādnēs 2021.-2027. gadam ietverti pasākumi, lai nodrošinātu kvalitatīvas izglītības iespējas visiem Latvijas iedzīvotājiem, lai veicinātu viņu potenciāla attīstību un īstenošanu visa mūža garumā un lai veidotu viņu spēju mainīties un atbildīgi vadīt pastāvīgās pārmaiņas sabiedrībā un tautsaimniecībā. |
| **Saliedētas un pilsoniski aktīvas sabiedrības attīstības pamatnostādnes 2021.-2027. gadam** | Saliedētas un pilsoniski aktīvas sabiedrības attīstības pamatnostādnes 2021.-2027. gadam ietver pasākumus, kuru ietvaros plānots veicināt iedzīvotāju demokrātijas prasmju un zināšanu apguvi; stiprināt pilsoniskās sabiedrības attīstību un ilgtspēju, veidojot pilsonisku kultūru un attīstot iekļaujošu pilsoniskumu; veidot kvalitatīvu, drošu un iekļaujošu demokrātiskās līdzdalības un informācijas telpu; sekmēt iedzīvotāju izpratni par sabiedrības daudzveidību, mazinot negatīvos stereotipos balstītu attieksmi pret dažādām sabiedrības grupām. |
| **Sabiedrības veselības pamatnostādnes 2021.-2027. gadam un pamatnostādņu īstenošanas plāns 2021.-2023.gadam** | Sabiedrības veselības pamatnostādnēs 2021.-2027. gadam ietverti pasākumi, kuru mērķis ir uzlabot Latvijas iedzīvotāju veselību, pagarinot labā veselībā nodzīvoto mūžu, novēršot priekšlaicīgu mirstību un mazinot nevienlīdzību veselības jomā, t.sk. pasākumi, kas ir vērsti uz jauniešu informēšanu par veselības jautājumiem, jauniešu psihiskās veselības uzlabošanu un atkarību mazināšanu jauniešu vidū. Informācija par konkrētiem pasākumiem, kas attiecas uz jauniešu fiziskās un mentālās veselības stiprināšanu, iekļauti Sabiedrības veselības pamatnostādņu īstenošanas plānā 2021. – 2023. gadam |
| **Sociālās aizsardzības un darba tirgus pamatnostādnes 2021.-2027. gadam** | Sociālās aizsardzības un darba tirgus pamatnostādņu 2021.-2027. gadam mērķis ir sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu nodarbinātības līmeni kvalitatīvā darba vidē. |
| **Sporta politikas pamatnostādnes 2021.-2027.gadam** | Sporta politikas pamatnostādņu 2021.-2027.gadam rīcības virziens - sports aktīvai un veselai sabiedrībai - ietver pasākumus sporta un fizisko aktivitāšu veicināšanai veselības saglabāšanā un stiprināšanā jauniešiem. |
| **Valsts kultūrpolitikas pamatnostādnes 2021.–2027. gadam un to īstenošanas plāns 2021.-2024.gadam** | Valsts kultūrpolitikas pamatnostādnes 2021.–2027. gadam norādītais politikas mērķis ir attīstīt Latvijas kultūras kapitālu un stimulēt kultūras ieguldījumu nacionālās identitātes stiprināšanā, sabiedrības dzīves kvalitātes uzlabošanā un tautsaimniecības izaugsmē. Tāpat Kultūrpolitikas pamatnostādņu īstenošanas plānā 2021.-2024.gadam iekļauti pasākumi, kas veicina jauniešu līdzdalību kultūras procesos un saskarsmi ar kultūru. |
| **Plāns sieviešu un vīriešu vienlīdzīgu tiesību un iespēju veicināšanai 2021.-2023.gadam** | Pasākumi, kas plānoti ar dzimumu saistītas vardarbības mazināšanai jauniešu vidū un cieņpilnu attiecību veidošanai, iekļauti Plānā sieviešu un vīriešu vienlīdzīgu tiesību un iespēju veicināšanai 2021.-2023. gadam. |

Papildus Latvijas Radio un Latvijas Televīzijas sabiedriskajā pasūtījumā 2021. gadā iekļauti pasākumi, lai palielinātu bērnu, pusaudžu un jauniešu satura īpatsvaru, izvēloties šīm mērķauditorijām atbilstošas platformas un satura pasniegšanas formas.

Ar detalizētu jaunatnes nozares situācijas aprakstu var iepazīties Jaunatnes politikas pamatnostādnēs 2021. – 2027. gadam.

Jaunatnes politikas valsts programmas ietvaros īstenojamie pasākumi 2021. – 2023. gadam

1. rīcības virziens: Darba ar jaunatni kvalitatīvas un ilgtspējīgas sistēmas izveide un attīstība

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Pasākums | Darbības rezultāts | Rezultatīvais rādītājs  2021 | Rezultatīvais rādītājs  2022 | Rezultatīvais rādītājs  2023 | Atbildīgā institūcija | Līdzatbildīgā institūcija | Izpildes termiņš (līdz pusgadam) | Finanšu avots |
| 1.1. | Stiprināt darbu ar jaunatni pašvaldību līmenī, lai nodrošinātu visiem jauniešiem, t.sk. lauku jauniešiem, iespējas neformāli mācīties un attīstīt savas iniciatīvas, kā arī veicināt brīvā laika lietderīgu izmantošanu. | | | | | | | | |
| 1.1.1. | Atbalstīta jaunatnes politikas attīstība vietējā līmenī, veicinot kvalitatīvas un ilgtspējīgas darba ar jaunatni sistēmas izveidi/pilnveidi pašvaldībās, jauniešu ar ierobežotām iespējām iekļaušanu, izglītojamo pašpārvalžu attīstību savā pašvaldībā un sadarbību ar jaunatnes organizācijām. | Atbalstīti vismaz 45 pašvaldību īstenotie projekti jaunatnes politikas attīstībai vietējā līmenī (atbalstīto projektu skaits) | 15 | 15 | 15 | IZM | JSPA, pašvaldības | 2023.g. II pusgads | Valsts budžeta programma 21.00.00 |
| 1.2. | Veicināt darba ar jaunatni atpazīstamību un prestižu, t.sk. izveidojot neformālajā izglītībā gūto kompetenču atzīšanas mehānismu jaunatnes jomā. | | | | | | | | |
| 1.2.1. | Nodrošināta konkursa “Labākais darbā ar jaunatni” norise un uzvarētāju apbalvošana. | Popularizēts darbs ar jaunatni un tā nozīme jauniešu pilnvērtīgai un vispusīgai attīstībai; pašvaldības jaunatnes organizācijas un biedrības, kas veic darbu ar jaunatni, rosinātas izvērtēt īstenotās aktivitātes jaunatnes jomā; paaugstināts darbā ar jaunatni iesaistīto personu prestižs (konkursu skaits) | 1 | 1 | 1 | IZM | JSPA, LJP, LPS | 2023.g. II pusgads | Valsts budžeta programma 21.00.00 |
| 1.2.2. | Nodrošināta konkursa “Latvijas jauniešu galvaspilsēta” norise. | Organizēts konkurss un noteiktas pašvaldības, kas iegūs Latvijas Jauniešu galvaspilsētas titulu (konkursu skaits) |  | 1 | 1 | IZM | LPS, NVO, pašvaldības | 2023.g. II pusgads | Valsts budžeta programma 21.00.00 |
| 1.3. | Paaugstināt darba ar jaunatni veicēju profesionālās kompetences, t.sk. pilnveidot augstākās izglītības studiju iespējas darba ar jaunatni veicējiem, kā arī veicināt sadarbību un labās prakses apmaiņu starp jaunatnes jomas profesionāļiem. | | | | | | | | |
| 1.3.1. | Attīstīts darbā ar jaunatni iesaistīto personu profesionālais sniegums un kompetences, nodrošinot mācību pasākumus. | Uzlabotas darbā ar jaunatni iesaistīto personu kompetences, nodrošinot profesionālu sniegumu organizējot un vadot darbu ar jauniešiem (dalībnieku skaits IZM organizētajās jaunatnes darbinieku mācībās) | 40 | 40 | 40 | IZM | JSPA | 2023.g. II pusgads | Valsts budžeta programma 21.00.00 |
| 1.3.2. | Nodrošināts mentoru atbalsts jaunatnes darbiniekiem, darbu ar jaunatni uzsākot. | Jaunatnes darbinieki saņēmuši mentora sniegto atbalstu, iepazīstot darbu jaunatnes jomā un paaugstinot savas profesionālās kompetences (mentorēto dalībnieku skaits) | 0 | 20 | 20 | IZM | JSPA | 2023.g. II pusgads | Valsts budžeta programma 21.00.00 |
| 1.3.3. | Nodrošināts atbalsts nacionāla mēroga jaunatnes organizācijām darbā ar jaunatni iesaistīto personu kompetenču attīstīšanai, savstarpējai sadarbībai un labās prakses apmaiņai. | Uzlabotas darba ar jaunatni veicēju kompetences, stiprināta savstarpējā sadarbība, nodrošināta labās prakses apmaiņa (darba ar jaunatni veicēju skaits nacionāla mēroga jaunatnes organizāciju projektu ietvaros organizētajos kompetenču celšanas pasākumos) | 190 | 210 | 210 | IZM | JSPA, NVO | 2023.g. II pusgads | Valsts budžeta programma 21.00.00 |
| 1.3.4. | Nodrošināta profesionālā pilnveide izglītojamo pašpārvalžu atbalsta personām. | Uzlabotas izglītojamo pašpārvalžu atbalsta personu kompetences, stiprināta savstarpējā sadarbība, nodrošināta labās prakses apmaiņa (dalībnieku skaits mācībās) | 50 | 100 | 150 | IZM | VISC | 2023.g. II pusgads | Valsts budžeta programma 21.00.00 |
| 1.3.5. | Sagatavota kvalitatīva informācija par darbu ar jaunatni pašvaldībās darbā ar jaunatni iesaistītajām personām. | Izveidots metodiskais materiāls par darba ar jaunatni veikšanu pašvaldībās (materiālu skaits) | 1 |  |  | IZM | JSPA | 2021. g. II pusgads | Valsts budžeta programma 21.00.00 |
| 1.3.6. | Attīstītas darbā ar jaunatni iesaistīto personu kompetences un labās prakses apmaiņa, nodrošinot nacionāla mēroga konferences norisi. | Konference darbā ar jaunatni iesaistītajiem (150 dalībnieki x 1 pasākums gadā) | 150 | 150 | 150 | IZM | NVO | 2023. g. II pusgads | 2021. gadā  Nozaru vadība un politikas plānošana  97.00.00;  Valsts budžeta programma  21.00.00  2022.-2023. gadā  Nozaru vadība un politikas plānošana  97.00.00 |
| 1.4. | Sekmēt jauniešu un darba ar jaunatni veicēju piekļuvi un iesaisti Eiropas Savienības un citās jaunatnes atbalsta programmās un projektos. | | | | | | | | |
| 1.4.1. | Veicināta sadarbība jaunatnes jomā ar Beļģiju (Flandriju) un Baltijas valstīm | Organizētas tikšanās sadarbības protokola starp Baltijas valstīm un Beļģiju (Flandriju) ietvaros un notikuši pieredzes apmaiņas semināri | 1 | 1 | 1 | IZM |  | 2023.g. II pusgads | Valsts budžeta programma 21.00.00 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1.5. | Izveidot ilgtspējīgu finansēšanas modeli darba ar jaunatni īstenošanai valsts, pašvaldību un nevalstisko organizāciju līmenī, t.sk. izvērtējot līdzšinējās finanšu plānošanas un koordinācijas efektivitāti. | | | | | | | | |
| 1.5.1. | Nodrošinātas vienlīdzīgas iespējas jauniešiem visās pašvaldībās, sekmējot darba ar jaunatni sistēmas izveidi un attīstīšanu pašvaldībās. | Veiktas tikšanās ar lēmumu pieņēmējiem un darba ar jaunatni veicējiem 42 pašvaldībās ar mērķi stiprināt jauniešu līdzdalības mehānismus pēc administratīvi teritoriālās reformas un pārrunāt darba ar jaunatni īstenošanu pašvaldībās (vizīšu skaits) | 42 |  |  | IZM | LJP, pašvaldības | 2021.g.II pusgads | Valsts budžeta programma  21.00.00 |
| 1.6. | Attīstīt digitālā un mobilā darba ar jaunatni sistēmu, lai nodrošinātu vienlīdzīgas iespējas visiem jauniešiem, tostarp, jauniešiem, kuri dzīvo tālāk no pakalpojumu centriem. | | | | | | | | |
| 1.6.1. | Nodrošināts atbalsts pašvaldībām jauniešu digitālo prasmju un digitālā darba ar jaunatni attīstībai. | Nodrošināts atbalsts pašvaldībām aktivitāšu īstenošanai jauniešu digitālo prasmju attīstībai, digitālā darba ar jaunatni vides veidošanai un starppaaudžu digitālo prasmju attīstības programmas īstenošanai (pašvaldību skaits). |  | 30 |  | IZM | JSPA, pašvaldības | 2023.g. II pusgads | Eiropas Atveseļošanas un noturības mehānisms |
| Izstrādāta jaunatnes darbinieku digitālo kompetenču mācību programma |  | 1 |  | IZM | JSPA | 2022.g. I pusgads | Eiropas Atveseļošanas un noturības mehānisms |
| Īstenota jauna jaunatnes darbinieku digitālo kompetenču mācību programma. (apguvušo personu skaits) |  | 150 |  | IZM | JSPA | 2022.g. II pusgads | Eiropas Atveseļošanas un noturības mehānisms |
| Īstenotas aktivitātes pašvaldībās jauniešu digitālo prasmju attīstībai, digitālā darba ar jaunatni vides veidošanai un starppaaudžu digitālo prasmju attīstības programmas īstenošanai (klātienes un tiešsaistes aktivitāšu dalībnieku skaits). |  |  | 40 000 | IZM | JSPA, pašvaldības | 2023.g. II pusgads | Eiropas Atveseļošanas un noturības mehānisms |
| Pieaudzis to pašvaldību skaits, kuras izmanto digitālo un mobilo darbu ar jaunatni, lai sasniegtu tos jauniešus, kuri dzīvo tālāk no pakalpojumu centriem (pašvaldību skaits, kuras, īstenojot projektus jaunatnes politikas attīstībai vietējā līmenī, izvēlējušās attīstīt digitālo un/vai mobilo darbu ar jaunatni) | 4 | 5 | 5 | IZM | JSPA, pašvaldības | 2023.g. II pusgads | Valsts budžeta programma 21.00.00 |
| 1.7. | Nodrošināt darbā ar jaunatni iesaistītajām personām piekļuvi sistēmiska psihoemocionālā atbalsta saņemšanai, veicinot darba ar jaunatni veicēju palikšanu nozarē. | | | | | | | | |
| 1.7.1. | Nodrošinātas individuālas un grupu supervīzijas darbā ar jaunatni iesaistītajiem. | Nodrošināts sistēmisks psihoemocionāls atbalsts personām, kuras veic darbu ar jaunatni pašvaldībās, pašvaldību iestādēs un NVO (kalendārajā gadā atbalstīto personu skaits valsts budžeta ietvaros) | 10 | 50 | 50 | IZM | JSPA, pašvaldību iestādes, NVO | 2023.g. II pusgads | Valsts budžeta programma 21.00.00 |

1. rīcības virziens: Plašākas un aktīvākas jauniešu līdzdalības veicināšana

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Pasākums | Darbības rezultāts | Rezultatīvais rādītājs  2021 | Rezultatīvais rādītājs  2022 | Rezultatīvais rādītājs  2023 | Atbildīgā institūcija | Līdzatbildīgā institūcija | Izpildes termiņš (līdz pusgadam) | Finanšu avots |
| 2.1. | Attīstīt jauniešos pilsonisko kompetenci, t.sk. stiprināt piederības sajūtu Latvijai un Eiropai, demokrātisko vērtību cieņu. | | | | | | | | |
| 2.1.1. | Nodrošināts atbalsts jaunatnes organizācijām kapacitātes stiprināšanai un aktivitāšu organizēšanai, lai attīstītu jauniešu pilsonisko kompetenci, t.sk. stiprinātu piederības sajūtu Latvijai un Eiropai, demokrātisko vērtību cieņu. | Paaugstināta jauniešu pilsoniskā līdzdalība, t.sk. jauniešu iesaiste skolu, pašvaldību, valsts mēroga jautājumu risināšanā un stiprināta demokrātisko vērtību cieņa un jauniešu piederības sajūta Latvijai un Eiropai (jauniešu skaits nacionāla mēroga jaunatnes organizāciju klātienes un virtuālajās aktivitātēs) | 4000 | 6000 | 6000 | IZM | JSPA, nacionālā mēroga jaunatnes organizācijas | 2024.g. I pusgads (kad tiks iesniegtas 2023.g. apstiprināto projektu atskaites) | Valsts budžeta programma 21.00.00 |
| Paaugstināta jauniešu pilsoniskā līdzdalība, t.sk. jauniešu iesaiste skolu, pašvaldību, valsts mēroga jautājumu risināšanā un stiprināta demokrātisko vērtību cieņa un jauniešu piederības sajūta Latvijai un Eiropai (jauniešu skaits vietēja un reģionāla mēroga jaunatnes organizāciju aktivitātēs, kuras saņēmušas atbalstu no JPVP) | 1200 | 1200 | 1200 | IZM | JSPA, NVO | 2024.g. I pusgads (kad tiks iesniegtas 2023.g. apstiprināto projektu atskaites) | Valsts budžeta programma 21.00.00 |
| 2.2. | Sekmēt jauniešu aktīvo pilsonisko un politisko līdzdalību, t.sk. iesaisti nevalstisko organizāciju, jauniešu domju un politisko partiju aktivitātēs un pamatdarbībā, kā arī brīvprātīgā darba veikšanā. | | | | | | | | |
| 2.2.1. | Nodrošināts atbalsts nacionāla mēroga jaunatnes organizācijām kapacitātes stiprināšanai un aktivitāšu organizēšanai, lai sekmētu jauniešu, t.sk. lauku jauniešu un jauniešu ar ierobežotām iespējām aktīvo pilsonisko līdzdalību. | Sekmēta jaunatnes organizāciju izaugsme un to loma jauniešu līdzdalības veicināšanai un iekļaušanai sabiedrībā, atbalstot nacionāla mēroga jaunatnes organizācijas (atbalstīto projektu skaits) | 6 | 7 | 7 | IZM | JSPA, NVO | 2023.g. II pusgads | Valsts budžeta programma 21.00.00 |
| Īstenoto aktivitāšu rezultātā sekmēta jauniešu iesaiste nevalstisko organizāciju pamatdarbībā (nacionāla mēroga jaunatnes organizāciju biedru skaita palielinājums, salīdzinot ar iepriekšējo gadu) | 4% | 4% | 4% | IZM | JSPA, nacionālā mēroga jaunatnes organizācijas | 2024.g. I pusgads (kad tiks iesniegtas 2023.g. apstiprināto projektu atskaites) | Valsts budžeta programma 21.00.00 |
| Īstenoto aktivitāšu rezultātā sekmēta jauniešu iesaiste brīvprātīgajā darbā (stundu skaits, ko jaunieši veltījuši brīvprātīgā darba veikšanai nacionāla mēroga jaunatnes organizāciju aktivitātēs) | 15 000 h | 20 000 h | 30 000 h | IZM | JSPA, nacionālā mēroga jaunatnes organizācijas | 2024.g. I pusgads (kad tiks iesniegtas 2023.g. apstiprināto projektu atskaites) | Valsts budžeta programma 21.00.00 |
| 2.2.2. | Nodrošināts atbalsts vietēja un reģionāla mēroga jaunatnes organizācijām kapacitātes stiprināšanai un aktivitāšu organizēšanai, lai sekmētu jauniešu, t.sk. lauku jauniešu un jauniešu ar ierobežotām iespējām aktīvo pilsonisko līdzdalību. | Īstenoto aktivitāšu rezultātā sekmēta jauniešu iesaiste nevalstisko organizāciju pamatdarbībā (vietēja un reģionāla mēroga jaunatnes organizāciju biedru skaita palielinājums, salīdzinot ar iepriekšējo gadu organizācijās, kas saņēmušas JPVP atbalstu) | 5% | 5% | 5% | IZM | JSPA, NVO | 2024.g. I pusgads (kad tiks iesniegtas 2023.g. apstiprināto projektu atskaites) | Valsts budžeta programma 21.00.00 |
| 2.3. | Nodrošināt izglītojamo līdzdalību lēmumu pieņemšanā izglītības iestādēs, stiprinot izglītojamo pašpārvaldes, t.sk. izveidojot ilgtspējīgu koordinācijas modeli nacionālā līmenī. | | | | | | | | |
| 2.3.1. | Nodrošināta izglītojamo līdzdalība lēmumu pieņemšanā izglītības iestādēs, attīstot izglītojamo pašpārvalžu koordinācijas modeli. | Uzlabotas izglītojamo pašpārvalžu līderu kompetences, nodrošinot 5 reģionālus vebinārus (kopējais dalībnieku skaits pašpārvalžu līderu mācībās) | 150 | 150 | 150 | IZM | VISC | 2023. g. II pusgads | Valsts budžeta programma 21.00.00 |
| Uzlabota izglītojamo pašpārvalžu  koordinācija nacionālā mērogā (nacionāla mēroga pasākumu skaits) |  | 1 | 1 | IZM | VISC, pašvaldības | 2023.g. II pusgads | Valsts budžeta programma 21.00.00 |
| Īstenota mentoringa programma pašpārvalžu konsultantiem (dalībnieku skaits) |  | 150 | 150 | JSPA | IZM | 2023.g. II pusgads | Valsts budžeta programma 21.00.00 |
| 2.3.2. | Nodrošināts atbalsts pašvaldībām izglītojamo pašpārvalžu stiprināšanai. | Pašvaldību projekti jaunatnes politikas attīstībai vietējā līmenī (valsts budžeta programma), kuru ietvaros tiek attīstītas izglītojamo pašpārvaldes pašvaldībā (projektu skaits) | 5 | 5 | 5 | IZM | JSPA, pašvaldības | 2023.g. II pusgads | Valsts budžeta programma 21.00.00 |
| 2.4. | Stiprināt jauniešu un jaunatnes organizāciju līdzdalības mehānismus lēmumu pieņemšanā visos līmeņos. | | | | | | | | |
| 2.4.1. | Nodrošināts atbalsts nacionāla mēroga jaunatnes organizācijām, lai veicinātu Latvijas jauniešu līdzdalību lēmumu pieņemšanā starptautiskā mērogā. | Sekmēta jauniešu līdzdalība lēmumu pieņemšanā starptautiskā līmenī (jauniešu skaits, kuri piedalījušies lēmumu pieņemšanās starptautiskā līmenī) | 90 | 90 | 90 | IZM | JSPA, NVO | 2023.g. II pusgads | Valsts budžeta programma 21.00.00 |

1. rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Pasākums | Darbības rezultāts | Rezultatīvais rādītājs  2021 | Rezultatīvais rādītājs  2022 | Rezultatīvais rādītājs  2023 | Atbildīgā institūcija | Līdzatbildīgā institūcija | Izpildes termiņš (līdz pusgadam) | Finanšu avots |
| 3.1. | Veicināt sabiedrībā, t.sk. darba devēju vidū, izpratni par neformālās izglītības un ikdienējās mācīšanās, t.sk. brīvprātīgā darba, nepieciešamību darba tirgum un patstāvīgai dzīvei nepieciešamo prasmju un iemaņu apguvē. | | | | | | | | |
| 3.1.1. | Popularizēta neformālās izglītības, ikdienējās mācīšanās un brīvprātīgā darba loma darba tirgum un patstāvīgai dzīvei nepieciešamo prasmju un iemaņu apguvē Latvijā. | Rīkota informatīva kampaņa par neformālās izglītības un ikdienējās mācīšanās, t.sk. brīvprātīgā darba, lomu darba tirgum un patstāvīgai dzīvei nepieciešamo prasmju un iemaņu apguvē |  | 1 |  | IZM | NVO | 2023. g. II pusgads | Valsts budžeta programma  21.00.00 |
| 3.1.2. | Veicināta izpratne darba devēju vidū par neformālās izglītības, ikdienējās mācīšanās un brīvprātīgā darba lomu darba tirgum nepieciešamo prasmju un iemaņu apguvē. | Nodrošinātas diskusijas ar darba devējiem un to organizācijām par neformālās izglītības, ikdienējās mācīšanās un brīvprātīgā darba lomu darba tirgum nepieciešamo prasmju un iemaņu apguvē (pasākumu skaits) |  | 3 |  | IZM | NVO | 2023. g. II pusgads | Valsts budžeta programma  21.00.00 |
| 3.2. | Veicināt brīvprātīgā darba kā pirmās darba pieredzes jaunietim prestiža paaugstināšanu, uzlabojot brīvprātīgā darba īstenošanas sistēmu. | | | | | | | | |
| 3.2.1. | Atbalstītas nacionāla mēroga jaunatnes organizācijas brīvprātīgā darba veicināšanā kā pirmās darba pieredzes jaunietim prestiža paaugstināšanai. | Nodrošināta aktīva un regulāra jauniešu iesaiste brīvprātīgajā darbā (brīvprātīgajā darbā iesaistīto jauniešu skaits darba tirgum un patstāvīgai dzīvei nepieciešamo prasmju un iemaņu apguvē nacionāla mēroga jaunatnes organizāciju aktivitāšu rīkošanā) | 120 | 200 | 200 | IZM | JSPA | 2024.g.I pusgads, kad tiks iesniegtas 2023.g. apstiprināto projektu atskaites | Valsts budžeta programma 21.00.00 |

1. rīcības virziens: Jauniešu ar ierobežotām iespējām iekļaušanas veicināšana

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Pasākums | Darbības rezultāts | Rezultatīvais rādītājs  2021 | Rezultatīvais rādītājs  2022 | Rezultatīvais rādītājs  2023 | Atbildīgā institūcija | Līdzatbildīgā institūcija | Izpildes termiņš (līdz pusgadam) | Finanšu avots |
| 4.1. | Veicināt jauniešu ar ierobežotām iespējām iekļaušanos sabiedrībā. | | | | | | | | |
| 4.1.1. | Nodrošināts atbalsts nacionāla mēroga jaunatnes organizācijām kapacitātes stiprināšanai un aktivitāšu organizēšanai, lai sekmētu jauniešu ar ierobežotām iespējām iekļaušanos aktīvo jauniešu vidū. | Veicināta jauniešu ar ierobežotām iespējām, t.sk. lauku jauniešu iekļaušanās aktīvo jauniešu vidū (jauniešu ar ierobežotām iespējām skaits nacionāla mēroga jaunatnes organizāciju aktivitātēs) | 800 | 900 | 1000 | IZM | JSPA, nacionāla mēroga jaun.org. | 2023. g. II pusgads | Valsts budžeta programma 21.00.00 |

1. Programmā iekļautie papildu pasākumi Jauniešu psihoemocionālās veselības stiprināšanai.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Pasākums | Darbības rezultāts | Rezultatīvais rādītājs  2021 | Rezultatīvais rādītājs  2022 | Rezultatīvais rādītājs  2023 | Atbildīgā institūcija | Līdzatbildīgā institūcija | Izpildes termiņš (līdz pusgadam) | Finanšu avots |
| 5.1. | Nodrošināt atbalsta pasākumus jauniešiem Covid-19 pandēmijas seku mazināšanai. | | | | | | | | |
| 5.1.1. | Atbalstīti projekti, lai veicinātu jauniešu jaunu kompetenču apguvi turpmākajām mācībām un darba tirgum, stiprinātu jauniešu savstarpējo atbalstu un piederību vietējai kopienai, kā arī iespējas socializēties un kvalitatīvi pavadīt brīvo laiku, tai skaitā, nodrošinot iespēju saņemt individuālo atbalstu ārpusskolas laikā. | Atbalstīti vismaz 43 pašvaldību un NVO īstenotie projekti, lai mazinātu jauniešu psihoemocionālās veselības riskus Covid-19 pandēmijas laikā un pēc tās (atbalstīto projektu skaits) | 43 |  |  | IZM | JSPA, Pašvaldības, NVO | 2021. g. II pusgads | Līdzekļi neparedzētiem gadījumiem programma 99.00.00 |
| 5.2. | Sniegt atbalstu jaunatnes darbiniekiem un darba ar jaunatni veicējiem, lai nodrošinātu viņu zināšanas un prasmes, t.sk. digitālās, kas aktuālas esošajos Covid-19 apstākļos, kā arī pēc pandēmijas apstākļos. | | | | | | | | |
| 5.2.1. | Nodrošināti atbalsta pasākumi jaunatnes darbiniekiem un darba ar jaunatni veicējiem Covid-19 pandēmijas apstākļos un pēc tās. | Īstenotas tiešsaistes mācības potenciālajiem projektu iesniedzējiem par projektu konkursa nosacījumiem, kvalitātes aspektiem, informācija par situācijas izpēti vietējā kopienā (organizēto pasākumu skaits, iesaistīto dalībnieku skaits) | 2/70 |  |  | JSPA | Pašvaldības, NVO | 2021. g. II pusgads | Līdzekļi neparedzētiem gadījumiem programma 99.00.00 |
| Īstenotas mācības par vienaudžu vēstnešu tīkla izveidi vietējā kopienā, jaunatnes darbiniekiem ir teorētiskas un praktiskas zināšanas plāna izstrādei un vēstnešu tīkla izveidei Covid-19 pandēmijas laikā un pēc tās (organizēto pasākumu skaits, iesaistīto dalībnieku skaits). | 2/60 |  |  | JSPA | NVO | 2021. g. II pusgads | Līdzekļi neparedzētiem gadījumiem programma 99.00.00 |
| Īstenotas praktiskas mācības par digitālo rīku izmantošanu darbā ar jauniešiem, nodrošinātas praktiskas zināšanas darba ar jaunatni veicējiem Covid-19 pandēmijas laikā un veicinātas darba ar jaunatni veicēju digitālās kompetences ilgtermiņā (organizēto pasākumu skaits, iesaistīto dalībnieku skaits). | 2/70 |  |  | JSPA |  | 2021. g. II pusgads | Līdzekļi neparedzētiem gadījumiem programma 99.00.00 |
| Nodrošinātas supervīzijas darba ar jaunatni veicējiem, lai veicinātu regulāru pieredzes apmaiņu, mazinātu darbinieku izdegšanas risku un uzlabotu darba ar jaunatni kvalitāti Covid-19 pandēmijas laikā (organizēto supervīziju skaits, iesaistīto dalībnieku skaits). | 28/48 |  |  | JSPA |  | 2021. g. II pusgads | Līdzekļi neparedzētiem gadījumiem programma 99.00.00 |
| Īstenots programmas izvērtēšanas pasākums, izvērtēti sasniegtie rezultāti un izstrādāts plāns sasniegto rezultātu ilgtspējas nodrošināšanai (organizēto pasākumu skaits, iesaistīto dalībnieku skaits). | 1/80 |  |  | JSPA |  | 2021. g. II pusgads | Līdzekļi neparedzētiem gadījumiem programma 99.00.00 |
| Īstenota informatīvā kampaņa projektu konkursa popularizēšanai, kā arī par programmas sasniegtajiem rezultātiem to izmantošanai ilgtermiņā (sasniedzamā auditorija). | 10 000 |  |  | JSPA |  | 2021. g. II pusgads | Līdzekļi neparedzētiem gadījumiem programma 99.00.00 |
| 5.3. | Sniegt atbalstu mentālās veselības veicināšanas pasākumiem skolās, stiprinot pašpārvaldēs esošo jauniešu un atbalsta personu–skolotāju kompetenci psihoemocionālās veselības, vienaudžu atbalsta, iniciatīvas un pārmaiņu vadības jautājumos. | | | | | | | | |
| 5.3.1. | Nodrošināti atbalsta pasākumi jauniešiem – līderiem un skolotājiem – atbalsta personām psihoemocionālās veselības, vienaudžu atbalsta, iniciatīvas un pārmaiņu vadības jautājumos. | Īstenotas tiešsaistes mācības mācību vadītājiem atbalsta tīkla izveidei, sadarbībā ar psiholoģijas, psihoterapijas speciālistiem (organizēto pasākumu skaits, iesaistīto dalībnieku skaits). | 1/16 |  |  | JSPA |  | 2021. g. II pusgads | Valsts budžeta programma 21.00.00 |
| Īstenotas klātienes un tiešsaistes mācības jauniešu līderiem un skolotājiem – atbalsta personām emocionālās kompetences stiprināšanai, vienaudžu vēstnešu tīkla izveidei un labsajūtas celšanas plāna savas skolas kopienai izstrādei (organizēto pasākumu skaits, iesaistīto dalībnieku skaits). | 50/720 |  |  | JSPA |  | 2021. g. II pusgads | Valsts budžeta programma 21.00.00 |
| Īstenots mentorings skolu komandām, lai sniegtu atbalstu labbūtības ceļakartes ieviešanai skolās (skolu skaits). | 144 |  |  | JSPA |  | 2021. g. II pusgads | Valsts budžeta programma 21.00.00 |
| Nodrošināts jauniešu izstrādātās “Labbūtības ceļakartes” un vienaudžu atbalsta tīklu monitorings un mentoringa datu apkopošana, lai veicinātu stratēģisku iekļaušanas, psihoemocionālās labbūtības un pilsoniskās līdzdalības veicināšanu skolās ilgtermiņā (monitoringu pārskatu skaits). | 1 |  |  | JSPA |  | 2021. g. II pusgads | Valsts budžeta programma 21.00.00 |
| Atbalstīti 144 skolu iniciatīvu īstenotie projekti, lai stiprinātu jauniešu pilsoniskās līdzdalības kompetences Latvijas izglītības iestādēs un pozitīvu ilgtermiņa ietekmi Latvijas izglītības iestādēs jauniešu psihoemocionālās veselības jomā un pilsoniskās līdzdalības veicināšanā. (atbalstīto projektu skaits) | 144 |  |  | JSPA |  | 2021. g. II pusgads | Valsts budžeta programma 21.00.00 |

**\*Jaunieši ar ierobežotām iespējām:**

* jaunieši ar fizisku vai garīgu invaliditāti;
* jaunieši, kuriem ir mācīšanās grūtības;
* jaunieši, kuriem ir ekonomiskie šķēršļi (zems dzīves līmenis, maznodrošinātie, bezpajumtnieki, ilgstošie bezdarbnieki, parādnieki);
* jaunieši ar kultūru atšķirībām (imigranti, bēgļi, etniskās minoritātes, jaunieši ar grūtībām kultūrā un valodas apgūšanā);
* jaunieši ar veselības problēmām (kuriem ir hroniskās saslimšanas, smagas saslimšanas vai psihiatriski traucējumi);
* jaunieši, kuriem ir sociālie šķēršļi (vecuma, dzimums, etniskās, seksuālās, invaliditātes diskriminācija, anti-sociāla vai riskanta uzvedība, vientuļie vecāki, bāreņi, bijušie ieslodzītie, vielu un procesu atkarīgie);
* jaunieši, kuriem ir ģeogrāfiskie šķēršļi (jaunieši no ļoti attāliem lauku reģioniem, lauku jaunieši, jaunieši, kuriem ir ierobežotas pakalpojumu iespējas).

V Ietekmes novērtējums uz valsts budžetu

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pasākums** | **Budžeta programmas (apakš- programmas) kods un nosaukums** | **Vidēja termiņa budžeta ietvara likumā plānotais finansējums** | | | **Nepieciešamais papildu finansējums** | | | | |
| **2021. gads** | **2022. gads** | **2023. gads** | **2021. gads** | **2022. gads** | **2023. gads** | **turpmākajā laikposmā līdz pasākuma pabeigšanai (ja pasākuma īstenošana ir terminēta)** | **turpmāk ik gadu (ja pasākuma izpilde nav terminēta)** |
| **Finansējums Programmas realizācijai kopā** |  | **577021.00** | **579673.00** | **579673.00** | **872000.00** | **1720000.00** | **581000.00** | **1839000.00** | **525000.00** |
| tajā skaitā |  |  |  |  |  |  |  |  |  |
| **Izglītības uz zinātnes ministrija** |  | **577021.00** | **579673.00** | **579673.00** | **872000.00** | **1720000.00** | **581000.00** | **1839000.00** | **525000.00** |
|  | Līdzekļi neparedzētiem gadījumiem programma 99.00.00 | **-** | **-** | **-** | 500,000.00 | **-** | **-** | **-** | **-** |
|  | Valsts budžeta programma 21.00.00 | 574,446.00 | 574,522.00 | 574,522.00 | 372,000.00 | 525,000.00 | 525,000.00 | - | 525,000.00 |
|  | Nozares vadības atbalsta pasākumi 97.02.00 | 2,575.00 | 5,151.00 | 5,151.00 | - | - | - | - | - |
|  | Eiropas Atveseļošanās un noturības mehānisms | - | - | - | - | 1,195,000.00 | 56,000.00 | 1,839,000.00 | - |